RINO TIRIKATENE (Labour—Te Tai Tonga): Tēnā koe e te Māngai o te Whare. Otirā, tēnā tātou e ngā mema hōnore o te Whare Pāremata. Tēnā koutou i tēnei rā nui whakahirahira. E ngā hapū maha o Ahuriri, nau mai, nau mai whakatau mai, nau mai whakatau mai ki te Whare Pāremata, ki te ana o te raiona. Mō koutou tēnei rā nui whakahirahira. Tēnā koutou ngā hapū maha, ae, ko Ngāti Hinepare, Ngāti Māhu, Ngāti Matepū, Ngāti Paarau, Ngāi Tāwhao, Ngāi Te Ruruku me Ngāti Tū, ae. Nau mai, nau mai whakatau mai.